recursal/SuperWikiNEXT-32B huggingface dataset:
**Սուրբ Լավրայի վանք** (հուն․՝ Αγία Λαύρα Καλαβρύτων), հունական քրիստոնեական վանք, որը գտնվում է Հունաստանի Կալավրիտա քաղաքում։ Այն նվիրված է Սուրբ Աստվածամորը։ Հիմնադրվել է 961 թվականին՝ լեռան ստորոտին։ Ներկայիս վայրում այն կանգնեցվել է 1689 թվականին։

Սուրբ Լավրան Պելոպոնեսի հնագույն վանքերից մեկն է, որը կառուցվել է բյուզանդական ճարտարապետական ոճով։ Այն նաև համարվում է ժամանակակից անկախ Հունաստանի ծննդյան խորհրդանիշներից մեկը, քանի որ հենց այս վանքից է սկիզբ առել հույն ժողովրդի ազգային-ազատագրական շարժումն ընդդեմ թուրքական բռնատիրության։

Պատմություն
-----------

Սուրբ Լավրայի վանքը հիմնադրվել է 961 թվականին՝ լեռան ստորոտին և գտնվում է ծովի մակարդակից 300 մետր բարձրության վրա։ Թուրքական վարչակարգի հաստատումից հետո եկեղեցին փակվել է, իսկ 1585 թվականին կիզվել թուրքերի կողմից։

1600 թվականին վանքը վերականգնվել է, իսկ որմնանկարչական աշխատանքներն ավարտվել են 1645 թվականին։ 1689 թվականին վանքը վերաբացվել է և օծվել Եվգենիոս վանահոր կողմից։ 1715 թվականին այն ենթարկվել է մեծ փորձությունների, իսկ 1826 թվականին հերթական անգամ հրկիզվել Իբրահիմ փաշայի բանակի կողմից։ 1828 թվականին վերակառուցվել է՝ վերածվելով գմբեթավոր բազիլիկի։ 1844 թվականին ավերվել է երկրաշարժի հետևանքով։

Կապված հունական անկախ պետականության վերածննդի հետ՝ 1850 թվականին վանքը նորից ենթարկվել է կառուցողական աշխատանքների։

Երկրորդ համաշխարհային պատերազմի տարիներին Հունաստանի տարածքը բռնազավթվեց նախ իտալացիների և ապա գերմանացի նացիստների կողմից։ 1943 թվականի դեկտեմբերի 14-ին ֆաշիստներն հրկիզել են վանքը։ 1950 թվականին, Սուրբ վանքը վերակառուցվել է իր ներկայիս տեսքով։

Աշխարհահռչակ վանքը եղել է հույն ժողովրդի ազգային-ազատագրական պայքարի խորհրդանիշը։ 1821 թվականի մարտի 20-ին հենց այս վանքից սկիզբ դրվեց ազատագրական պայքարը։ Այստեղ առաջին անգամ հնչեցվեց հունական հեղափոխության կարգախոսը՝ *«ազատություն կամ մահ»*։

Տես նաև
-------

* Հունաստանի ազատագրական պատերազմ

Ծանոթագրություններ
------------------

1. 1 2  "Սուրբ Լավրայի վանք // Աթենքի եպիսկոպոսություն". Արխիվացված է the original 2017 թ․ մայիսի 12-ին. Retrieved 2017 թ․ մայիսի 9.
2. ↑  "Ιερά Μονή Αγίας Λαύρας // Կալավրիտի և Եգեյան մետրոպոլիա". Արխիվացված է the original 2017 թ․ փետրվարի 8-ին. Retrieved 2017 թ․ մայիսի 9.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Լավրայի վանք** կատեգորիայում։ |


|  |
| --- |
| 
  **Հունաստան**   **Եվրոպա**   **Ճարտարապետություն**
 |
**Ֆեռնանդու դի Նորոնհա ծովային ազգային պարկ** (պորտ.՝ Parque Nacional Marinho de Fernando de Noronha), ազգային պարկ Պերնամբուկու նահանգում, Բրազիլիա։

Տեղագրություն
-------------

Ֆեռնանդու դի Նորոնհա ծովային ազգային պարկն ընդգրկում է Ֆեռնանդու դի Նորոնհա կղզու մի մասը՝ Պերնամբուկուի մունիցիպալիտետը։ Ընդգրկում է 10927.64 հա։ Ֆեռնանդու դի Նորոնհա բնապահպանական պահպանվող տարածքը ներառում է համանուն կղզու քաղաքային մասը, իսկ մնացած տարածքը զբաղեցնում է այս ազգային պարկը։ Տեղանքն ընդգրկում է Սուրբ Պետրոս և Սուրբ Պողոս կղզեխմբի մեծ ծովային տարածությունը, որը նույնպես գտնվում է ազգային պարկում։

Կառավարություն
--------------

Ֆեռնանդու դի Նորոնհա ազգային պարկը ստեղծվել է 1988 թվականի սեպտեմբերի 14-ին 96․693 դաշնային հրամանագրով։ Այն կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։

Ոչ պաշտոնական վարչական ծրագիրը թողարկվել է 1990 թվականի դեկտեմբերի 31-ին։ Խորհրդատվական խորհուրդն անվանվել է 2001 թվականի դեկտեմբերի 31-ին։ 2010 թվականի նոյեմբերի 29-ին տրվել է տարբեր ուսումնասիրություններով վերանայված կառավարման պլանը։

Շրջակա միջավայր
---------------

Կղզու սկզբնական բուսականությունը կրճատվել է, երբ այն օգտագործվել է որպես բանտ՝ բանտարկյալներին թաքցնելու համար։ Դրանից հետո ոչ բնիկ տեսակները՝ հատկապես փշասերմերը, որոնք տարածված են անհավասարաչափ, օգտագործվել են ընտանի կենդանիների կերակրման համար։ Չնայած շրջակա միջավայրի վերականգնմանն ուղղված քայլերին, կղզում դեռևս շարունակում էին զբաղվել ոչխարաբուծությամբ։

Պարկում պահպանվող թռչնատեսակներից են արևադարձային թռչունները, ջրահատը (Puffinus lherminieri) և այլն։ Մեկ այլ պաշտպանված տեսակներից են ծովախեցգետինները, կանաչ կրիան (Chelonia mydas), ծովային կրիան (Caretta caretta), *Echinaster (Othilia) guyanensis* ծովաստղը և այլն։

Ծանոթագրություններ
------------------

1. 1 2  Unidade de Conservação ... MMA
2. 1 2 3  "Parna Marinho de Fernando de Noronha – Chico Mendes". Արխիվացված է the original 2021 թ․ փետրվարի 25-ին. Retrieved 2019 թ․ հունիսի 15. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  PARNA Marinho de Fernando de Noronha – ISA

Աղբյուրներ
----------

* (portuguese) *Parna Marinho de Fernando de Noronha*, Chico Mendes Institute for Biodiversity Conservation, արխիվացված  օրիգինալից 2021-02-25-ին, վերցված է 2016-06-08
* (portuguese) *PARNA Marinho de Fernando de Noronha*, ISA: Instituto Socioambiental, վերցված է 2016-06-08
* (portuguese) *Unidade de Conservação: Parque Nacional Marinho de Fernando de Noronha*, MMA: Ministério do Meio Ambiente, վերցված է 2016-06-08
**BBC Sport,** BBC North-ի դուստր ընկերություն, որը սպասարկում է BBC Television-ի, ռադիոյի and առցանց հարթակները։ BBC-ին է պատկանում Մեծ Բրիտանիայի մի քանի սպորտաձևի հեռարձակման իրավունքը և իրականացնում է վերլուծական մի քանի հաղորդումների հեռարձակում, օրինակ *Օրվա խաղ*, *Test Match Special*, *Ski Sunday*, *Այսօր Ուիմբիլդոնում* և այլն։ Սպորտային իրադարձությունների արդյունքները, վերլուծությունները և ծածկույթը նույնպես տեղադրվում են BBC Sport կայքէջում։

Պատմություն
-----------

BBC-ին ուներ սպորտային հարթակ առանձին հաղորդումներով BBC Sport-ի հիմնադրումից տասնամյակներ առաջ։ BBC-ին առաջին անգամ սկսեց սպորտային ծառայություններ ներկայացնել 'BBC Sport' անվան տակ 1988 թվականից Ամառային օլիմպիական խաղեր 1988 թ.-ի ժամանակ։

2007 թվականի մայիսին BBC Sport-ը և մի քանի այլ ստորաբաժանումներ տեղափոխվեցին Սոլֆորդ։ Այսպիսով BBC-ի որոշ ճյուղեր դուրս եկան Լոնդոնից և տեղափոխվեցին հյուսիս, որտեղ ծախսերը կրճատվեցին։

Սպորտային հաղորդումների տեսություն
----------------------------------

### Ֆուտբոլ

BBC-ին կիսում է Ֆուտբոլի աշխարհի առաջնության հեռարձակման իրավունքը ITV-ի հետ։ Հավասար կիսվում է խմբային փուլի և փլեյ օֆֆ փուլի հանդիպումների հեռարձակումը, իսկ կիսաեզրափակիչները և եզրափակիչը ցուցադրում են երկու ընկերությունները։

BBC-ին ցուցադրում է Պրիմիեր լիգայի տեսությունը *Օրվա խաղ* հաղորդումով, որը մեկնաբանում է Գարի Լինեկերը 1999 թվականից։

Ծանոթագրություններ
------------------

1. ↑  "BBC Sport Website". Արխիվացված from the original on 2006 թ․ նոյեմբերի 22. Retrieved 2007 թ․ մարտի 30.
2. ↑  Piercy, Robert. "BBC Sport Idents". TVARK: The Online Television Museum. Արխիվացված է the original 2017 թ․ մարտի 5-ին. Retrieved 2012 թ․ ապրիլի 21.
3. ↑  "BBC move to Salford gets green light". *BBC Press Office*. 2007 թ․ մայիսի 31. Retrieved 2012 թ․ ապրիլի 21.
*Վիքիպեդիայում կան հոդվածներ Մայիլյան ազգանունով այլ մարդկանց մասին։*

**Անտոն Սարգսի Մայիլյան** (մարտի 16 (28), 1880, Թիֆլիս, Կովկասի փոխարքայություն, Ռուսական կայսրություն - ապրիլի 20, 1942(1942-04-20), Բաքու, Ադրբեջանական ԽՍՀ, ԽՍՀՄ), հայ խորհրդային կոմպոզիտոր, խմբավար, մանկավարժ, երաժշտական-հասարակական գործիչ։ Ադրբեջանական ԽՍՀ արվեստի վաստակավոր գործիչ (1930)։

Կենսագրություն
--------------

Ընդհանուր կրթությունն ստացել է Թիֆլիսի Ներսիսյան դպրոցում, մասնագիտականը՝ Թիֆլիսի երաժշտական ուսումնարանում (1900-1904)։ Աշակերտել է Քրիստափոր Կարա-Մուրզային, Մակար Եկմալյանին, Ն. Կլենովսկուն, Ն. Նիկոլաևին։ Ղեկավարել է Բաքվի Հայարտան երաժշտական սեկցիան, կազմակերպել թատերական-երաժշտական ստուդիա, երգչախմբեր, համերգներ տվել Անդրկովկասի հայաշատ քաղաքներում։ 1910-1917 թվականներին խմբագրել և հրատարակել է «Թատրոն և երաժշտություն» հանդեսը։ Գրել է «Սաֆա» օպերան (1933, լիբրետոն Մայիլյանի, բեմադրվել է Բաքվում, Ախունդովի անվան օպերայի և բալետի թատրոնում, 1939), երաժշտական կատակերգություններ, բալետ, սիմֆոնիա, վոկալ-սիմֆոնիկ, կամերային-գործիքային երկեր, մանկական օպերաներ (այդ թվում՝ «Գյուլնազ տատի հեքիաթը», ըստ Ղ. Աղայանի, 1906, «Չարաճճի Միկիչը», ըստ Հովհաննես Թումանյանի, 1925), ռոմանսներ, երգեր, կատարել ժողովրդական երգերի մշակումներ և այլն։ Իր գործունեությամբ նպաստել է Անդրկովկասի ժողովուրդների բարեկամության ամրապնդմանը։

Մայիլյանի դուստրը՝ էլզա Անտոնի Մայիլյանը (ծնվել է 21.10.1926, Թբիլիսի), կոմպոզիտոր է, դիրիժոր և մանկավարժ։

Ծանոթագրություններ
------------------

1. 1 2 3 4 5 6 7 8 9 10  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. — հատոր 7. — էջ 200.

Գրականություն
-------------

Մանուկյան Մ. Անտոն Մայիլյան, Ե. 1965:

Արտաքին հղումներ
----------------

* Անտոն Մայիլյան Archived 2020-12-03 at the Wayback Machine.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 200)։*  |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ |
|  |
| Բառարաններ և հանրագիտարաններ | AV Production · Ժամանակակից Ուկրաինայի |

 |


1. ↑  "Անտոն Մայիլյան". Արխիվացված է the original 2020 թ․ հոկտեմբերի 24-ին. Retrieved 2015 թ․ մարտի 16. `{{cite web}}`: Unknown parameter `|dead-url=` ignored (`|url-status=` suggested) (help)
Անվան այլ կիրառումների համար տե՛ս՝ Ֆեոդոր Շալյապինի հուշարձան (այլ կիրառումներ)

Իլյա Ռեպինը նկարում է Ֆեոդոր Շալյապինին։ Այս ածուխանկարը, որը չի պահպանվել, հուշարձանի նախատիպն է
**Ֆեոդոր Շալյապինի հուշարձան** (ռուս.՝ Памятник Фёдору Шаляпину), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս բաս երգիչ, ռուսական ռեալիստական վոկալ-բեմական արվեստի խոշորագույն ներկայացուցիչ Ֆեոդոր Իվանովիչ Շալյապինին։ Արձանը տեղադրվել է Նովինսկի բուլվարում՝ Ֆեոդոր Շալյապինի տուն-թանգարանի հարևանությամբ։

Պատմություն
-----------

Հուշարձանի հեղինակը քանդակագործ Վադիմ Ցերկովնիկովն է։ Ըստ հեղինակի մտահղացման՝ հուշարձանը երգչին պատկերում է կիսապառկած՝ հենված հողից քաշած-հանած ծառին այն նույն դիրքով, որով նրան պատկերել է նկարիչ Իլյա Ռեպինը իր կտավում, որը չի պահպանվել։ Կտրած ծառը խորհրդանշում է հավերժական անդորրն ու հավերժական հիշատակը, ինչպես դրանք պատկերվում են լեհական գերեզմանաքարերին։ Հողից հանած արմատները ցույց են տալիս, որ չնայած արտագաղթելուն, երգիչը հոգով մնացել է հայրենիքում։

Հուշարձանի բարձրությունը պատվանդանով մոտ 2,5 մետր է։

Ֆեոդոր Շալյապինի հուշարձանը տեղադրվել է 2003 թվականի հուլիսի 30-ին։ Հուշարձանի ստեղծման ֆինանսավորումը նախատեսվում էր իրականացնել արտաբյուջետային միջոցների հաշվին, իսկ արձանի տեղադրումը համաձայնեցված չէր Մոսկվայի իշխանությունների հետ և իրականացվել է գրեթե թաքուն՝ գիշերով։

Ընդհանրապես, ինչպես հորինվածքը, այնպես էլ հուշարձանի տեղադրման վայրն առաջացնում են ոչ միարժեք արձագանքներ։ Այսպես, տեղի բնակիչներին դուր չի գալիս Շալյապինի նստելու դիրքը, նրանք քանդակագործական հորինվածքն անվանում են «հինգերորդ կետ որոնող հարբեցողի հուշարձան»։ Հողը, որի վրա նստած է երգիչը, պատկերված է չափազանց բնական, ինչը տպավորություն է ստեղծում, թե իբր երգիչը նստած է անձրևից գոյացած ցեխի կույտի մեջ։

Հուշարձանը առաջարկել են տեղափոխել Մեծ թատրոնի մոտ կամ նույնիսկ առհասարակ քանդել, սակայն հնչում են նաև ձայներ ի պաշտպանություն հուշարձանի։

Ծանոթագրություններ
------------------

1. 1 2 3  "Памятник Федору Шаляпину". intomoscow.ru. Արխիվացված է the original 2011 թ․ հոկտեմբերի 28-ին. Retrieved 2013 թ․ սեպտեմբերի 1. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "В Москве установлен памятник Федору Шаляпину". newsinfo. 2003 թ․ հուլիսի 31. Retrieved 2013 թ․ սեպտեմբերի 1.
3. ↑  "В Москве установят памятник Шаляпину". newsinfo. 2003 թ․ ապրիլի 8. Retrieved 2013 թ․ սեպտեմբերի 1.
4. ↑  "Памятник Шаляпину пойдет под снос". homepage.ru. 2008 թ․ նոյեմբերի 12. Retrieved 2013 թ․ սեպտեմբերի 1.(չաշխատող հղում)
5. ↑  "Несносные памятники". Московские новости. Արխիվացված է the original 2012 թ․ փետրվարի 29-ին. Retrieved 2013 թ․ սեպտեմբերի 1. `{{cite web}}`: Unknown parameter `|dead-url=` ignored (`|url-status=` suggested) (help)
**Աստվածամոր Ֆեոդորովյան սրբապատկերի եկեղեցի, Ֆեոդորովյան տաճար** (ռուս.՝ Церковь Феодоровской иконы Божией Матери, Феодоровский храм), ուղղափառ եկեղեցի Ռուսաստանի Ռոստովի մարզի Յանտարնի ավանում։ Ենթարկվում է Ռոստովի և Նովոչերկասկի թեմի Ակսայի գործակալությանը։

*Հասցեն`* 346715, Ռոստովի մարզ, Ակսայի շրջան, Յանտարնի ավան, Գվոզդիկովայա փողոց, 1։

Պատմություն
-----------

Երբ 2012 թվականի օգոստոսի 16-ին Ռոստովի և Նովոչերկասկի մետրոպոլիտ Մերկուրին աշխատանքային այցով այցելել էր Ակսայի գործակալություն, հանդիպման արդյունքում որոշվել էր Յանտարնի ավանում ստեղծել ուղղափառ ծուխ և բնակավայրում կառուցել առաջին տաճարը` ի պատիվ Աստվածամոր Ֆեոդորովյան սրբապատկերի։ 2013 թվականի փետրվարին ծուխը գրանցվել է։ Նոր ծխի տարածքը ներառում է երեք բնակավայր` Յանտարնի և Վոդոպադնի ավանները, ինչպես նաև Կամիշևախա խուտորը։

2014 թվականի հունվարի 7-ին ապագա տաճարի կառուցման տեղում բացվել է ժամանակավոր փայտե տաճար, որտեղ նույն թվականի փետրվարի 6-ին տրվել է ծխի պատմության մեջ առաջին Մեծ պատարագը։ Հավաքագրվում են միջոցներ նոր քարե տաճարի շինարարության համար։

2014 թվականի ապրիլին Ֆեոդորովյան ծխում սկսել են իրենց գործունեությունը մեծահասակների համար կիրակնօրյա դպրոցը և երեխաների համար կիրակնօրյա ուսումնադաստիարակչական խումբը։ 2016 թվականին սկսել է գործել երիտասարդական ծխական միավորումը։

Ֆեոդորովյան տաճարի վանահայրն է քահանա Վիկտոր Գեորգիևիչ Ալեքսանդրովը։

Ծանոթագրություններ
------------------

1. ↑  Янтарный. Церковь Феодоровской иконы Божией Матери.
2. ↑  Приход Федоровской иконы Божией Матери
3. 1 2  История прихода
4. ↑  "Благотворителям". Արխիվացված է the original 2017 թ․ մարտի 18-ին. Retrieved 2017 թ․ նոյեմբերի 15.
5. ↑  "Иерей Александров Виктор Георгиевич". Արխիվացված է the original 2017 թ․ մայիսի 9-ին. Retrieved 2017 թ․ նոյեմբերի 15.

Արտաքին հղումներ
----------------

* Сайт церкви Archived 2017-07-15 at the Wayback Machine.
* Аксайское благочиние - храмы Archived 2017-09-25 at the Wayback Machine.
* Аксайское благочиние - приходы
|  |  |
| --- | --- |
|  | **Այս էջում կա կորեերեն տեքստ։** Առանց արևելաասիական լեզուների գրերի օժանդակ ծրագրի՝ դուք կարող եք կորեերեն պայմանանշանների փոխարեն տեսնել հարցականներ կամ այլ նշաններ։ |

**«Մինամ, դու գեղեցիկ ես»** (հանգըլ՝ 미남이시네요 / Մինամ-ի սինեյո, անգլ.՝ A.N.Jell: You're beautiful), հարավկորեական հայտնի դորամա (հեռուստասերիալ)։ Ռեժիսորը Հոն Սոն Չհանն է։ Ճապոնիայում հեռուստասերիալը հայտնի է «Իկսեմեն-դեսու-նէ» անվանմամբ։ 2011-ին եթեր է դուրս եկել դորամայի նորացված տարբերակը՝ բաղկացած արդեն 12 սերիայից։ Հեռարձակվել է 2009 թվականի հոկտեմբերի 7-ից նոյեմբերի 26-ը Հարավային Կորեայի SBS հեռուստաալիքով։ Յուրաքանչյուր սերիայի միջին տևողությունը 66 րոպե է։

Սյուժե
------

Մի արևոտ օր Կու Մի Նյո անունով փոքրիկ սկսնակ միանձնուհի իր վարդագույն մոպեդով ուղևորվում է քաղաք՝ դեպի Հռոմ տոմսը վերցնելու համար։ Եվ այն, ինչի նա իսկապես չէր սպասում, որ նրա ետևից կգնա մի տարօրինակ ակնոցավոր տղամարդ։

Հոգնեցուցիչ հետապնդումից հետո, տղամարդը, որն իրեն անվանում էր Մայի մենեջեր, հաղորդեց նրա եղբոր մասին։ Պարզվեց, որ Կու Մի Նամը ընտրված է ձայնագրման ընկերության նախագահի կողմից հարյուրավոր հայտատուներից՝ օգնելու համար երկար տարիների աշխատանքից բավականին հոգնած մեներգչին։ Իհարկե, լուրը ամենաուրախալիներից է, բայց Մի Նամը այն ստանում է՝ լինելով ԱՄՆ-ում, որտեղ Կորեայում վերջերս կատարված պլաստիկ վիրահատությունը ուղղող վիրահատության է ենթարկվում, և ոչ մի կերպ չի կարող վերադառնալ՝ պայմանագիրը ստորագրելու համար։ Բայց քանի որ եղբայրն ու քույրն այսքան նման են, ապա թող Կու Մի Նյոն կատարի եղբոր դերը, մինչև վերջինս վերադառնա։ Հռոմ թռչել ցանկացող միանձնուհին սկսում է մտածել, թե արդյո՞ք դա Աստծո կողմից տրված նշան չէ և համաձայնում է մտնել արկածների մեջ։ Խմբում լինելու ընթացքում, շատ բան է փոխվում Կու Մի Նյոյի սրտում։ Կկարողանա՞ սկսնակ միանձնուհին հաղթահարել բոլոր դժվարությունները և գտնել սեփական երջանկությունը։

Դերասաններ
----------

* **Չան Կըն Սոկ** - Հվան Տհե Գյոն
* **Պակ Շին Հյե** - Կու Մի Նամ / Կու Մի Նյո
* **Լի Հոնգ Կի** - Կան Օն Յու (Ջերեմի)
* **Ջունգ Յոնգ Հվա** - Կան Շին Ու
* **ՅուԻ** - Յու Հե Ի
* **Պե Գի Րին** - Սան Յու («Հրաշտակներ» ֆան-ակումբի նախագահ)
* **Կիմ Ին Հվոն** - Մա Հուն Ի (Մի Նամի մենեջեր)
* **Չհվե Րան** - Կո Մի Ջա (Մի Նամի և Մի Նյոյի մորաքույր)
* **Կիմ Սյո Րոն** - Մի Հվա Րան
* **Չոն Չհան** - նախագահ Ան Սոն Չհան
* **Չհվե Սու Ըն** - Վան Կհո Դի

Ծանոթագրություններ
------------------

1. ↑  Fernsehserien.de (գերմ.)
2. ↑  "You're beautiful(TV series)". Արխիվացված է the original 2012 թ․ օգոստոսի 28-ին. Retrieved 2014 թ․ մայիսի 11. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · FilmAffinity · Internet Movie Database |

 |
**Անտոնիո Ռոլդան Մոնես** (իսպ.՝ Ferran Bel Accensi, հունիսի 1, 1965(1965-06-01), Տորտոսա, Terres de l'Ebre, Tarragona Province, Կատալոնիա, Իսպանիա), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։

Կենսագրություն
--------------

Անտոնիո Ռոլդան Մոնեսը ծնվել է 1965 թվականի հունիսի 1-ին Տորտոսայում։ Սովորել է Բարսելոնայի համալսարանի տնտեսագիտության և բիզնես-կառավարման բաժինը։

1991 թվականին նրա նախաձեռնությամբ հիմնադրվել է մի ընկերություն, որտեղ նա աշխատել է, որպես հարկային խորհրդատու։ Դրանից հետո եղել է Բարսելոնայի պետական համալսարանի դոցենտ, 1990-2005 թվականներից՝ պրոֆեսոր։

2003 թվականին Իսպանիայում կայացած քաղաքային ընտրությունների արդյունքում ընտրվել է Տորտոսայի քաղաքային խորհրդի ղեկավար։ 2007 թվականին դարձել է Տորտոսայի քաղաքապետ։ Այս պաշտոնում վերջինս վերահաստատվել է 2011 թվականի տեղական ինքնակառավարման մարմինների և 2015 թվականի քաղաքային ընտրություններում։ 2015 թվականի ընտրություններում հաղթանակել է ճնշող մեծամասնությամբ։

2003 թվականից 2007 թվականներին Ֆեռան Բել Աքսենսին եղել է տարածաշրջանային խորհրդի նախագահ։ 2011 թվականի ընտրություններում դարձել է Տառագոնայի ինքնավար համայնքի սենատոր, իսկ 2015-2016 թվականների ընդհանուր ընտրությունների արդյունքում դարձել է ժողովրդավարության և ազատության հարցերով տեղակալ։

Հունիսի 16-ից զբաղեցնում է Իսպանիայի Կորտեսի պատգամավորի աթոռը՝ Կատալոնիայի Եվրոպական Դեմոկրատական կուսակցությունից։

Ծանոթագրություններ
------------------

1. ↑  EyeOS. "Consulta de dades - municat". *aplicacions.municat.gencat.cat* (in անգլերեն). Retrieved 2017 թ․ հուլիսի 8.
2. ↑  "Ajuntament de Tortosa". *www.tortosa.cat*. Retrieved 2017 թ․ հուլիսի 8.
3. ↑  España, Senado de. "Ficha del Senador". *www.senado.es* (in իսպաներեն). Retrieved 2017 թ․ հուլիսի 8.
4. ↑  "Congreso de los Diputados. Bel Accensi, Ferran". Արխիվացված է the original 2020 թ․ սեպտեմբերի 19-ին. `{{cite web}}`: Unknown parameter `|dead-url=` ignored (`|url-status=` suggested) (help)

|  |
| --- |
| 
  **Կենսագրություն**   **Իսպանիա**   **Եվրոպա**
 |
**Ֆուդ կորտ,** սննդի տարածք առևտրի կենտրոնում, հյուրանոցում, օդանավակայանում, երկաթուղային կայարանում կամ որոշ դեպքերում առանձին շենքում (ֆուդ մոլ, *անգլ*.՝ food mall), որտեղ այցելուներին ծառայություններ են առաջարկում մի քանի սննդի օբյեկտներ՝ ընդհանուր սննդի սրահով։ Որոշ համալսարաններում և դպրոցներում սննդի կետերը կարող են փոխարինել սովորական սրճարաններին։

Պատմություն
-----------

Ֆուդ կորտերի գոյությունն առաջին հերթին պայմանավորված է ծախսարդյունավետությամբ և այցելուի՝ նույն վայր այցելելիս տարբեր մթերքներ ընտրելու ունակությամբ, որն ապահովում է մշտական այցելուների մեծ քանակ։ Ֆուդի կորտերի ծախսարդյունավետությունն ապահովվում է նաև միանգամյա օգտագործման սպասքի, էժան և հեշտ խնամվող կահույքի օգտագործմամբ։

Առաջին սննդի կորտը բացվել է 1974 թվականի մարտին Նյու Ջերսիի Paramus Park առևտրի կենտրոնում։ Նախկինում, 1971 թվականին, Plymouth Meeting Mall-ում բացվել էր սննդի կետ, բայց շուտով փակվեց սննդի անբավարար տարածքի և սահմանափակ ընտրության պատճառով։

Ֆուդկորտի հայեցակարգը
---------------------

Ֆուդի կորտերի գործունեության սկզբունքն այն է, որ այցելուն սնունդ և խմիչք է պատվիրում տարածքում գտնվող սննդի օբյեկտներից մեկում և պատվերը տանում իր հետ։ Հյուսիսամերիկյան և եվրոպական տիպիկ սննդի կորտերում կան արագ սննդի ցանցեր, ինչպիսիք են McDonald's-ը և Sbarro-ն։ Առաջարկվող խոհանոցի ընտրությունը տարբեր է. ավելի մեծ սննդի կորտերում կարող եք գտնել ցանկագած տեսակի սնունդ։ Շատ սննդի կորտեր ունեն մի քանի բաժիններ, որոնք վաճառում են պատրաստի ուտեստներ։

Ֆուդ մոլ
--------

Ձևաչափ, որը միավորում է հանրային սննդի բազմաթիվ կետեր մեկ հարկի տակ։ Սովորաբար սննդի կենտրոնը զբաղեցնում է առանձին շենք կամ մի քանի հարկ։

Ռուսաստանում առաջին սննդի կենտրոնը «Depo.Moscow» բացվել է 2019 թվականին Մոսկվայում։ 2022 թվականի նոյեմբերին Սանկտ Պետերբուրգի Վարշավայի կայարանի շենքում բացվեց Vokzal 1853 սննդի կենտրոնը։

Ծանոթագրություններ
------------------

1. 1 2  "В Петербурге открылся крупнейший в Европе фудмолл". *Коммерсантъ* (in ռուսերեն). 2022 թ․ դեկտեմբերի 18. Արխիվացված from the original on 2022 թ․ դեկտեմբերի 19. Retrieved 2022 թ․ դեկտեմբերի 21.
2. ↑  "Landlord Tenant Common Areas Law & Legal Definition". Արխիվացված from the original on 2009 թ․ ապրիլի 3. Retrieved 2012 թ․ հունվարի 11.
3. ↑  SCT — Shopping Centers Today Online Archived 2012-10-17 at the Wayback Machine.
4. ↑  "В Казани появятся фуд-моллы. Это вам не фуд-корты! - e-Kazan.ru". *e-kazan.ru* (in ռուսերեն). Արխիվացված from the original on 2022 թ․ դեկտեմբերի 21. Retrieved 2022 թ․ դեկտեմբերի 21.
Անվան այլ կիրառումների համար տե՛ս՝ Ֆեոդոր Դոստոևսկու հուշարձան (այլ կիրառումներ)

**Ֆեոդոր Դոստոևսկու հուշարձան** (ռուս.՝ Памятник Фёдору Достоевскому), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկուն։ Քանդակի հեղինակն է քանդակագործ Սերգեյ Դմիտրիևիչ Մերկուրովը։ Տեղադրվել է Մարիինյան հիվանդանոցի շենքի մոտ, որին կից հյուսիսային տնակում, հորը տրամադրված ծառայողական բնակարանում, մինչև 16 տարեկանն ապրել է Դոստոևսկին։

Պատմություն
-----------

Հուշարձանը ստեղծվել է 1914 թվականին և գտնվում էր Սերգեյ Մերկուրովի արվեստանոցում մինչև 1918 թվականը։

1918 թվականի օգոստոսի 2-ին «Известия ВЦИК»-ում հրապարակվել էր «Այն անձանց ցուցակը, որոնց կոթողներն առաջարկվել է տեղադրել քաղաք Մոսկվայում և Ռուսաստանի Խորհրդային Ֆեդերատիվ Սոցիալիստական Հանրապետության այլ քաղաքներում»։ Ցուցակում ընդգրկվել է նաև Ֆ. Մ. Դոստոևսկին։

Սերգեյ Մերկուրովը Մոսխորհրդին առաջարկել է իր արվեստանոցում գտնվող գրանիտե քանդակը։ Անատոլի Լունաչարսկու գլխավորությամբ հանձնաժողովը, այցելելով արհեստանոց, համաձայնել է։ Բացի այդ, գնվել են Մերկուրովի ևս երկու աշխատանք` Լև Տոլստոյի հուշարձանը և «Միտք» կոմպոզիցիան։

Հուշարձանը տեղադրվել է Ցվետնոյ բուլվարում, բացվել է 1918 թվականի նոյեմբերի 7-ին։

1936 թվականին Ֆեոդոր Դոստոևսկու հուշարձանը տեղափոխվել է նոր վայր` նախկին Մարիինյան հիվանդանոցի շենքի բակ։

Պատկերասրահ
-----------

* Մարիինյան հիվանդանոցը և Դոստոևսկու հուշարձանըՄարիինյան հիվանդանոցը և Դոստոևսկու հուշարձանը
* Մարիինյան հիվանդանոցը 1900 թվականին առանց Դոստոևսկու հուշարձանիՄարիինյան հիվանդանոցը 1900 թվականին առանց Դոստոևսկու հուշարձանի

Ծանոթագրություններ
------------------

1. 1 2 3 4 5 6  "Памятник Ф.М. Достоевскому". Արխիվացված է the original 2018 թ․ հուլիսի 29-ին. Retrieved 2018 Մարտ 29. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  *Кожевников Р. Ф.* Скульптурные памятники Москвы. — Москва: Московский Рабочий, 1983. — С. 233-234.
**Երևանի վավերագրական ֆիլմերի ստուդիա**, վավերագրական ֆիլմերի կինոստուդիա Երևանում։ Ստեղծվել է «Հայֆիլմ» ստուդիաի կինոխրոնիկաի և հեռուստաֆիլմերի բաժնի հիմքի վրա 1959 թ։ Առաջին Գլխավոր խմբագիրն էր ՍՈՒՐԵՆ ՀԱԿՈԲԻ ԱՌԱՔԵԼՅԱՆԸ, որը մեծ եռանդով կազմակերպեց գործընթացը և նպաստեց պրոֆեսիոնալ հիմքերով «Սովետական Հայաստան» կինոժուռնալների ամեն շաբաթ էկրան բարձրանալուն, ինչպես նաև 1959-1964 թթ. ստեղված բոլոր կինոօչերկների, վավերագրական ֆիլմերի ստեղծմանը, որոնց շատ-շատերի նաև դիկտորական տեքստերի և սցենարների հեղինակն էր։ 1964 թ.-ից մինչև 2003 թ. իր ստեղծագործական ներուժը ի նպաստ դրեց իր ֆիլմերի ստեղծմանը, արդեն որպես կինոռեժիսոր և սցենարիստ։ Ունեցել է անվանումներ «Երևանի վավերագրական և գիտա-մատչելի ֆիլմերի ստուդիա», «Երևանի փաստա-վավերագրական և գիտա-մատչելի ֆիլմերի ստուդիա», «Երևանի փաստավավերագրական ֆիլմերի ստուդիա»։ Նորից միացել է Հայֆիլմի հետ 1982 թ և նորից բաժանվել։

Աղբյուրներ
----------

1. ↑  «Арменфильм» Большая советская энциклопедия կայքում
2. ↑  "«Арменфильм» Russiancinema կայքում". Արխիվացված է the original 2012 թ․ մայիսի 1-ին. Retrieved 2012 թ․ հուլիսի 26. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Правительство Армении продает студию "Арменфильм"
**Տեսակ՝** բիզնես ձեռնարկություն **Հիմնադրված է՝** 2003 **Վայր՝** Լոնդոն **Կայք՝** Betconstruct.com
**Հիմնադիր՝**Վիգեն Բադալյան
**BetConstruct**, առցանց և իրական խաղային ոլորտում ծրագրային լուծումներ մշակող և մատակարարող ընկերություն։ BetCosntruct-ը մատակարարում է առցանց կազինո, պոկեր, սպորտային խաղադրույքների հարթակ, վիրտուալ իրականությամբ խաղեր, վիրտուալ սպորտաձևեր և այլն։

Պատմություն
-----------

BetConstruct-ը հիմնադրվել է 2011 թվականին։ Գլխամասը գտնվում է Լոնդոնում՝ Միացյալ Թագավորությունում, իսկ ծրագրավորման գլխավոր գրասենյակը՝ Երևանում, Հայաստան։ BetConstruct-ը տարածաշրջանային գրասենյակներ ունի Պերույում, Ուրուգվայում, Հարավային Աֆրիկայում, Մալթայում, Հայաստանում, Ուկրաինայում, Ամերիկայի Միացյալ Նահանգներում, Թայվանում, Լատվիայում, Մեքսիկայում, Ֆրանսիայում, Ավստրիայում և Բրազիլիայում։ 
Ընկերությունը միջազգային գործընկերներ ունի Եվրոպայում, Ասիայում, Լատինական Ամերիկայում և Աֆրիկայում։

**2011 թվականինին** ընկերությունն առաջին անգամ ներկայացվել է հանրությանը Միլանում խաղային էքսպոյի ժամանակ։

**2014 թվականին** ընկերության Sportsbook-ը ապահովում եր ամսական 30 հազար խաղ։

**2015 թվականին** BetConsruct-ը ներկայացրել է Spring հարթակը և ավելացրել է ընկերության արտադրած ծրագրերի ցանկը։

**2016 թվականին** BetConstruct-ը ուներ ավելի քան տասը գրասենյակ ամբողջ աշխարհում։

**2017 թվականին** ընկերության գրասենյակների թիվը հասավ 14-ի։ Ընկերությունը ներկայացրել է նորարարական Spring BME բիզնես կառավարման համակարգը։

Արտոնագրեր և մրցանակներ
-----------------------

BetConstruct ընկերությումը ստացել է մի շարք արտոնագրեր և մրցանակներ։

Արտոնագրեր

* Controlled Skill Games լիցենզիա Մալթայի լիազորված մարմնի կողմից
* Casino and Pool Betting լիցենզիա Միացյալ Թագավորության խաղային հանձնաժողովի կողմից
* Class II software provider's լիցենզիա Ռումինիայի ազգային խաղային վարչության կողմից
* Gambling software operating լիցենզիա Միացյալ Թագավորության խաղային հանձնաժողովի կողմից
* Combined Remote Operation լիցենզիա Միացյալ Թագավորության խաղային հանձնաժողովի կողմից
* BetConstruct-ի խաղերն օգտագործում են լիցենզավորված RNG
* Class 4 Remote Gaming լիցենզիա Մալթայի լիազորված մարմնի կողմից
* BetConstruct-ը ստացել ISO/IEC 27001:2013 սերտիֆիկատը ISMS տեղեկատվական անվտանգությանը վերահսկող համակարգի համար

Մրցանակներ

* iGaming ծրագրերի լավագույն մատակարար International Gaming Awards 2017
* Հաճախորդների լավագույն սպասարկում մրցանակը, EGR B2B Awards 2017
* Հաճախորդների լավագույն սպասարկում մրցանակը, EGR B2B Awards 2016
* Տեխնոլոգիաների մատակարար / ապահովող International Gaming Awards 2016
* Հաճախորդների լավագույն սպասարկում մրցանակը, EGR B2B Awards 2015
* Տարվա նորարար մրցանակը International Gaming Awards 2015

Արտաքին հղումներ
----------------

1. ↑  "Արխիվացված պատճենը". Արխիվացված է the original 2020 թ․ սեպտեմբերի 18-ին. Retrieved 2017 թ․ հուլիսի 26.
2. ↑  "Արխիվացված պատճենը". Արխիվացված է the original 2016 թ․ մայիսի 4-ին. Retrieved 2017 թ․ հուլիսի 26.
3. ↑
4. ↑
5. ↑   Պաշտոնական կայք
6. ↑
**Clash of Clans** (հայերեն՝ Տոհմերի բախում), համակարգչային խաղ է արտադրված ֆիննական Supercell ընկերության կողմից։ Խաղն անվճար է, և կարելի է բեռնել Android 4.0.3+ կամ iOS 5.0+ օպերացիոն համակարգեր ունեցող սարքերով։

Clash of Clans-ը ստրատեգիական խաղ է, որտեղ խաղացողից պահանջվում է ոչ միայն կազմակերպել խելամիտ գրոհներ հակառակորդների վրա, այլ նաև պաշտպանել սեփական գյուղը և զարգացնել այն։ Եթե խաղացողը չի ցանկանում կազմակերպել գրոհներ, դա չի նշանակում, որ մյուսները չեն կարող հարձակվել նրա գյուղի վրա։ Խաղի մասնակիցները կարող են ընդգրկվել լիգաներում և յուրաքանչյուր գրոհից հետո (եթե գրոհը հաղթանակով ավարտվի) ստանալ լրացուցիչ շահույթ։ Մասնակիցը կարող է դառնալ որևէ տոհմի անդամ և իր տոհմի հետ գրոհել այլ տոհմերի վրա։ Դա այս խաղում հնարավորություն է տալիս ստանալ ավելի մեծ շահույթ (եթե մասնակցի տոհմը հաղթի տոհմերի պայքարում)։

### Զինվորներ

#### Բարբարոս

Հակառակորդի գյուղը գրոհելիս այս անվախ հերոսը ապավինում է իր հսկայական մկաններով և շշմեցնող բեղերով։ Ուղարկեք նրանց մարտադաշտ և վայելեք հակառակորդի գյուղում տիրող քաոսով։

#### Աղեղնաձիգներ

Այս նետաձիգները սիրում են պահպանել հեռավորություն ինչպես կռվի դաշտում, այնպես էլ կյանքում։ Նրանց նպատակը հակառակորդի ոչնչացումն է։ Գրոհում են և՛ ցամաքային, և՛ օդային օբյեկտների վրա։

#### Գոբլիններ

Այս արագաշարժ զինվորները տեսնում են միայն մեկ բան՝ հարստություն։ Նրանք շատ արագաշարժ են, իսկ հարստության նրանց ծարավը չունի սահմաններ։ Հենց որ գոբլիններին բաց ենք թողնում մարտի դաշտ նրանք իսկույն հարձակում են կատարում գյուղի ռեսուրսների վրա։Բայց գոբլինները ամենաթույլ ռազմիկներն են խաղում։

#### Հսկաներ

Առաջին հայացքից այս զինվորները դանդաղաշարժ, համեստ և առողջ զինվորներ են, բայց ցույց տվեք նրանց հակառակորդի պաշտպանական օբյեկտները, և նրանց ցասումը չի ունենա սահմաններ։ Նրանք կարծես ստեղծված լինեն հարվածն իրենց վրա վերցնելու համար։ Նրանք ռազմական ճամբարում զբաղեցնում են 5 հոգու տեղ։

#### Օդապարիկներ

Այս արագաշարժ կմախքները փոխել են պարիսպները քանդելու հաճույքը պաշտպանական օբյեկտները քանդելու հաճույքով։ Կանչեք նրանց, որպեսզի վերացնեն աշտարակները և թնդանոթները։

#### Կախարդներ

Կախարդները ռազմի դաշտում սարսափեցնում են իրնեց ներկայությամբ։ Վերցրեք ձեզ հետ մի քանի կախարդ, և նրանց կործանարար հարվածների ալիքը կվերացնի հակառակորդի օդային և ցամաքային օբյեկտները։Կախարդները հայտնվելով մարտի դաշտում նրանք իսկույն արտաբերում են կմախքներ և մինչև իրենց մահը նրանք տեղ-տեղ արտաբերում են կմախքներ

#### Դարմանող

Այս վեհ էակը ապրում է իր ընկերներին պաշտպանելու համար։ Նրա օգնությունը միայն օգուտ կբերի ցանկացած բանակի, միայն թե պետք է հիշել, որ հենց իրեն էլ է պետք պաշտպանել։

#### Դրակոն

Դրակոնները ողջ աշխարհին հայտնի են իրենց ուժով։ Նրա սարսափը չի ճանաչում սահմաններ և ոչինչ չի կարող թաքնվել նրա հրե շնչառությունից։Դրակոնները ոչնչացնում են շատ արագ։Դրակոնները մահանում են ավելի ուշ քան մյուս մարտիկները։

Ծանոթագրություններ
------------------

1. ↑  "Արխիվացված պատճենը". Արխիվացված է the original 2015 թ․ մարտի 15-ին. Retrieved 2015 թ․ մարտի 13.
2. ↑  "Արխիվացված պատճենը". Արխիվացված է the original 2019 թ․ դեկտեմբերի 26-ին. Retrieved 2021 թ․ հունվարի 29.

Արտաքին հղումներ
----------------

* Պաշտոնական կայքը
* Clash of Clans for PC is available Archived 2016-03-26 at the Wayback Machine.
**Ֆինես Ֆլին** (անգլ.՝ *Phineas Flynn*), Ուոլթ Դիսնեյի «Ֆինեսն ու Ֆերբը» մուլտսերիալի գլխավոր հերոս։ Հենց Ֆինեսն է մտածում՝ ինչով կարող են զբաղվել ու իր ազատ եղբոր Ֆերբի հետ։ Հիանալի շինարար և տեխնիկ, նա շատ բան գիտի զվարճանքի մասին։

Հորինված կենսագրություն
-----------------------

Մինչ սերիալի գործողությունները Ֆինեսի կյանքի մասին պատմվում է «Ավարտված է» առաջին եթերաշրջանի սերիայում Քենդեսի հիշողություններում։ Դրանց համաձայն նա Ֆերբենի հետ ծանոթացել էր դեռ փոքրուց, երբ վերջինիս մայրը՝ Լինդան ամուսնացավ իր խորթ հոր՝ Լոուրենս Ֆլեթչերի հետ, և դեռ մանկուց եղբայրներով սիրում էին ինչ-որ բան սարքել՝ երբեմն օգտագործելով քրոջ խաղալիքները։ Ամբողջ սերիալի ընթացքում նշվում է, որ նա բավականին ընկերական է իր խորթ եղբոր՝ Ֆերբի հետ, ով իր գաղափարների տեխնիկական իրագործման լավագույն օգնականն էր, և համարում էր, որ խորթ եղբայրն նույնն է, ինչ հարազատը։ Նրա հետագա կյանքի մասին տեղեկությունները ներկայացվում են «Ֆինեսն ու Ֆերբի քվանտային ճամփորդությունը» և «Արդեն փոքր չես» երկու սերիաներում, որոնց իրադարձություններն իրականացվում են համապատասխանաբար սերիալի հիմնական իրադարձություններից 20 և 10 տարի անց։ Դրանցից հայտնի է, որ դպրոցն ավարտելուց հետո ֆինեսն ու Իզաբելլան սեր են խոստովանում, և երբ նրանք քոլեջ կընդունվեն և կամուսնանան, Իզաբելլան կդառնա Քենդիսի երեխաների քեռակինը, նաև Ֆինեսը, հավանաբար, մինչև 30 տարեկանը կդառնա բավականին հայտնի, որպեսզի Շվեյցարիայում ինչ-որ մրցանակաբաշխության հրավիրվի։

Հերոսի ստեղծումը
----------------

Ֆինես անունը ընտրվել է որպես ակնարկ Ֆիլիաս Ֆոգի՝ Ժյուլ Վեռնի «Աշխարհի շուրջ 80 օրում» վեպի հերոսի վրա, ով ավանդաբար ներկայացվում է որպես շատ հնարամիտ մարդ վեպի կինոադապտացիաներում։ Ռեստորանում ընթրելիս Պովենմիրը փաթաթված թղթի վրա գծեց «եռանկյունաձև երեխայի», որը «նման էր անպատկառության փնջի» (անգլ.՝ *bundle of chutzpah*)։ Դա Ֆինեսն էր։ Վերադառնալով ռեստորանից՝ նա պատրաստեց Ֆերբի, Ֆուֆելշմերցի և Պերիի էսքիզները և հաջորդ առավոտ ցույց տվեց Մարշին։ «Նկարը կախված է իմ գրասենյակում շրջանակի մեջ՝ սուրճի բոլոր բծերով», - ասել է Պովենմիրը 2008 թվականին *Animation World Network*-ի հարցազրույցում։

Ծանոթագրություններ
------------------

1. ↑  "Phineas And Ferb: Music, Mischief, And The Endless Summer Vacation" (in անգլերեն). Variety Medi. Արխիվացված from the original on 2012 թ․ փետրվարի 16. Retrieved 2016 թ․ փետրվարի 13.
2. ↑  Joe Strike (2008 թ․ փետրվարի 1). "From Swampy & Dan Emerges Phineas and Ferb"". *Կաղապար:En2* (in անգլերեն). Արխիվացված է the original 2012 թ․ սեպտեմբերի 19-ին. Retrieved 2009 թ․ օգոստոսի 26.
*Վիքիպեդիայում կան հոդվածներ Մկրտչյան ազգանունով այլ մարդկանց մասին։*

**Դոնարա Մկրտչյան**, (օրիորդական ազգանունը՝ Փիլոսյան, ապրիլի 20, 1941(1941-04-20), Լենինական, Հայկական ԽՍՀ, ԽՍՀՄ - հուլիսի 15, 2011(2011-07-15), Սևան, Գեղարքունիքի մարզ, Հայաստան), հայ դերասանուհի։

Եղել է դերասան Մհեր Մկրտչյանի կինը։

Կենսագրություն
--------------

1959 թվականին ընդունվել է Երևանի գեղարվեստա-թատերական ինստիտուտի դերասանական ֆակուլտետ։ 1963-1982 թվականներին աշխատել է Գաբրիել Սունդուկյանի անվան ակադեմիական թատրոնում, որտեղ հանդես է եկել շուրջ տասը՝ «Աշխարհն, այո, շուռ է եկել», «Ծիրանի ծառ», «Պաղտասար աղբար», «60 տարի և 3 ժամ», «Սալեմի վհուկները», «Հանրապետության նախագահը» և այլ ներկայացումներում։

Զուգահեռաբար նկարահանվել է նաև կինոյում՝ «Շրթներկ համար 4», «Մհերի արկածները…», «Խաթաբալա», «Կովկասի գերուհին»։ Հանդես է եկել «Գարնանային կատակներ» հումորային հեռուստաշարքով։ 1982 թվականին հրավիրվել է ծննդավայրի թատրոն, որտեղ խաղացել է Մարիա Իոն Դրուցեի «Սրբություն սրբոց» պիեսի բեմադրության մեջ, որն էլ դարձավ նրա վերջին աշխատանքը թատրոնում։

Քսան տարուց ավել գտնվել է Սևանի հոգեբուժական հիվանդանոցում և այդպես էլ չի իմացել իր զավակների մահվան մասին։ Երբեմն հիվանդանոցում մյուս հիվանդների համար հատվածներ է խաղացել իր դերերից։ Մահացել է Սևանի հոգեբուժարանում։

Ծանոթագրություններ
------------------

1. 1 2 3 4  Internet Movie Database — 1990.
2. ↑  "Դոնարա Մկրտչյանի կենսագրությունը avproduction.am կայքում". Արխիվացված է the original 2018 թ․ հունվարի 28-ին. Retrieved 2018 թ․ փետրվարի 11.

Արտաքին հղումներ
----------------

* Դժբախտ ու երջանիկ արտիստը

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |
|  |
| Բառարաններ և հանրագիտարաններ | AV Production |

 |
Օմայյան խալիֆայության ֆելս
Ֆելս Սամանիների պետությունից, հատված Բուխարայում, Հիջրայի 353 թվականին (մ.թ. 964): Տրամագիծ՝ 22 մմ (0.87 դյույմ), քաշ՝ 2.1 գ (0.074 ունցիա):
**Ֆելս**, փոքր պղնձե արաբական միջնադարյան մանրուն մետաղադրամ է։ VII դարում հայտնվել է որպես բյուզանդական ֆոլիսի ընդօրինակում։ Ֆելսը հատվել է Օմայյան, ապա Աբբասյան խալիֆայություններում։ Թողարկման ընթացքում ֆելսի քաշը տատանվում էր 1-ից 9 գ-ի սահմաններում։ Մետաղադրամները պարունակում էին բացառապես մակագրություններ, այնպիսիք, ինչպիսիք են Ղուրանից մեջբերումներ, դրամահատարանի տեղը, թողարկման տարեթիվը, խալիֆի անունը և այլն։

Աբբասի դինաստիան սկսեց Կենտրոնական Ասիայի գրաված տարածքների կառավարման մեջ ներգրավել տեղացի արիստոկրատներին։ Այսպես են առաջացել հիմնադիրների անունով կոչված պետությունները՝ Թահիրիների էմիրություն (821-873), Նիշապուր մայրաքաղաքով, և Սամանիդյան (819-999)` Սամարղանդ մայրաքաղաքով, իսկ ավելի ուշ՝ Բուխարայում, որտեղ դրամաշրջանառության մեջ օգտագործվում են պղնձե *ֆելսեր* կամ ժամանակակից արտասանությամբ՝ *ֆալսեր*։ 10-րդ դարի վերջում Կարախանիների պետության առաջացման հետ, որն ընդունեց իսլամը, ապա արաբական դրամական համակարգը, Արևելյան Թուրքեստանից մինչև Բուխարա ձգվող ընդարձակ տարածքում հատվում էին ֆելսեր։

Սկզբում 48 պղնձե մետաղադրամը համապատասխանում էր 1 դիրհամի։ 11-րդ դարի առաջին քառորդում սկսված «արծաթե ճգնաժամը» արժեզրկեց արծաթե դիրհամն ու տարբեր փոքր մասերի դրա մանրելու անհրաժեշտությունը վերացավ։ XI դարից սկսած ֆելս անունը հազվադեպ է հանդիպում։ Ֆելսի բառի բազմազանությունը արաբերենում հնչում է որպես «ֆուլուս»։ Մի շարք միջնադարյան իսլամական երկրներում «ֆուլուս» բառը օգտագործվել է պղնձե մետաղադրամներ նշելու համար։ Արդյունքումում «Ֆուլուս» (արաբերեն՝ فلوس) բառը արաբերենում սկսեց նշանակել փող, դրամ։

Ծանոթագրություններ
------------------

1. 1 2  "Fels" (in գերմաներեն). www.reppa.de. Արխիվացված է the original 2016 թ․ մարտի 4-ին. Retrieved 2016 թ․ հունվարի 4.
2. 1 2  НС, 1980, «Фелс»

Գրականություն
-------------

* *Զվարիչ Վ.Վ.* Нумизматический словарь. — 4-е изд.. — Львов: Высшая школа, 1980.
**Ֆերգալ Դևիթ** (անգլ.՝ *Fergal Devitt*, հուլիսի 25, 1981(1981-07-25), Բրեյ, Ուիքլոու, Լենստեր, Իռլանդիա), իռլանդացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «WWE» կազմակերպության «Raw» ապրանքանիշում` **Ֆին Բալոր** (իռլ.՝ Finn Bálor) ռինգային անվամբ։ «WWE»-ում անցկացրած ժամանակահատվածում մեկական անգամ նվաճել է NXT և WWE ունիվերսալ չեմպիոնական տիտղոսները։

Առավել նշանակալի կարիերա է ունեցել ճապոնական «New Japan Pro Wrestling» (NJPW) կազմակերպությունում, որտեղ ելույթ ունենալու տարիներին երեք անգամ նվաճել է IWGP առաջին ծանրքաշային չեմպիոնական տիտղոսը և վեց անգամ՝ IWGP առաջին ծանրքաշային թիմային չեմպիոնական տիտղոսը։ Տիտղոսային նվաճումներից զատ, 2010 և 2013 թվականներին հաղթել է«Best of the Super Juniors» կոչվող մրցույթը։

Կարճատև ելույթներ է ունեցել մեքսիկական «Consejo Mundial de Lucha Libre» (CMLL) լուչա լիվրեի առաջնությունում, որտեղ մեկ անգամ հռչակվել է NWA աշխարհի պատմական միջինքաշային չեմպիոն։ Հանդես է եկել նաև «NWA UK Hammerlock», «NWA Pro», «New England Championship Wrestling», «Pro Wrestling Guerrilla» և մի շարք այլ կազմակերպությունում։

Ծանոթագրություններ
------------------

1. ↑  "C.T.U～C.T.U հրաժեշտի երեկո Կորակուեն սրահում". *«New Japan Pro Wrestling»* (in ճապոներեն). Retrieved 2014 թ․ սեպտեմբերի 31.
2. 1 2 3 4 5  "Ֆերգալ Դևիթի էջը". «Ռեստլինգի առցանց աշխարհ». Արխիվացված է the original 2011 թ․ հոկտեմբերի 27-ին. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------


|  |  |
| --- | --- |
|  | ***Ֆերգալ Դևիթ***էջը Վիքիպահեստում |

* Էջը «WWE NXT» կայքում(անգլ.)
* Էջը «Ռեստլինգի առցանց աշխարհում» Archived 2015-05-23 at the Wayback Machine.(անգլ.)
*Վիքիպեդիայում կան հոդվածներ Վարդանյան ազգանունով այլ մարդկանց մասին։*

**Ֆելիքս Ենոքի Վարդանյան** (1936, Մոսկվա, ԽՍՀՄ), հայ հոգեբույժ, մանկավարժ, հասարակական գործիչ։ Բժշկագիտության դոկտոր, հոգեբուժության պրոֆեսոր։

Կենսագրություն
--------------

Ֆելիքս Վարդանյանը ծնվել է 1936 թվականին Մոսկվայում։ 1961 թվականին ավարտել է Մոսկվայի 2-րդ բժշկական ինստիտուտը, այնուհետև աշխատել է պրակտիկ առողջապահության ոլորտում։ 1966-1973 թվականներին աշխատել է ԽՍՀՄ ԲԳԱ Հոգեբուժության ինստիտուտում որպես կլինիկական բաժանմունքի վարիչ։ 1970 թվականին Մոսկվայի Վ. Սերբսկու անվան դատական հոգեբուժության կենտրոնական գիտահետազոտական ինստիտուտում պաշտպանել է թեկնածուական թեզ՝ «Թերապևտիկական պաթոմորֆոզը պատանեկան չարորակ ընթացող շիզոֆրենիայի կլինիկայում» թեմայով և ստացել բժշկագիտության թեկնածուի գիտական աստիճան։ 1973-1980 թվականներին աշխատել է Առողջապահության համաշխարհային կազմակերպության (ԱՀԿ) շտաբ-բնակարանում՝ ղեկավարելով նյարդա-կենսաբանության և հոգե-դեղաբանության ծրագրերը։ 1980 թվականից աշխատում է Հետբուհական կրթության ռուսական բժշկական ակադեմիայում՝ որպես միջազգային առողջաահության ամբիոնի վարիչ և պրոռեկտոր։ Հանդիսանում է ԱՀԿ շտաբ-բնակարանի խորհրդականը, Եվրոպական խորհրդի Առողջապահության եվրոպական կոմիտեի ղեկավարության անդամ, արտասահմանյան ակադեմիաների պատվավոր անդամ։

Հեղինակ է շուրջ 200 գիտական հրապարակումների, այդ թվում՝ 7 մենագրության։

Գիտական գործունեություն
-----------------------

Գիտական գործունեությունը նվիրված է հոգեկան խանգարումնեի վրա հոգե-դեղաբանական միացությունների ազդեցության և նրանց կենսաբանական կորելատների, հիմնական հոգեկան հիվանդությունների պատճառագիտության և ախտածագման հարցերի ուսումնասիրությանը, աշխարհի տարբեր շրջաններում հոգեկան հիվանդությունների բուժման արդյունավետ մեթոդների մշակմանը, ինչպես նաև միջազգային առողջապահության և առողջապահության կազմակերպիչների պատրաստման ժամանակակից խնդիրներին։

Գրականություն
-------------

* Айриян А.П. Армянские учёные-медики // Ер. 1998 - ISBN 99930-1-001-7.

Ծանոթագրություններ
------------------

1. ↑  "И УСТАВАЛО СЕРДЦЕ ПЛАКАТЬ..."(չաշխատող հղում)
2. ↑  "Состав Оргкомитета". *www.surgitron.ru*. Արխիվացված է the original 2011 թ․ մայիսի 2-ին. Retrieved 2016 թ․ դեկտեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Кафедра международного здравоохранения и иностранных языков". *Российская Медицинская Академия Последипломного Образования (РМАПО)*. Արխիվացված է the original 2016 թ․ մայիսի 8-ին. Retrieved 2016 թ․ դեկտեմբերի 15. `{{cite news}}`: Unknown parameter `|dead-url=` ignored (`|url-status=` suggested) (help)
4. ↑  Ֆելիքս Վարդանյանի կենսագրությունը ru.hayazg.info կայքում

Աղբյուրներ
----------

* Հարություն Մինասյան, 100 հայ հոգեբույժներ, Գիրք Ա, Երևան, 2002։
*Վիքիպեդիայում կան հոդվածներ Իշխանյան ազգանունով այլ մարդկանց մասին։*

**Արթուր Միքայելի Իշխանյան** (մայիսի 18, 1960(1960-05-18), Շոշ, Ասկերանի շրջան, ԼՂԻՄ, Ադրբեջանական ԽՍՀ, ԽՍՀՄ), հայ ֆիզիկոս։ Իշխանյանի աշխատությունները վերաբերում են ատոմական, մոլեկուլային և օպտիկական ֆիզիկային, մակերևութային, ոչ գծային և մաթեմատիկական ֆիզիկայի բնագավառներին։

Կենսագրություն
--------------

Ա. Իշխանյանը ծնվել է Արցախի Շոշ գյուղում 1960 թվականի մայիսի 18-ին։ Հայրը՝ Միքայել Իշխանյանը, եղել է մաթեմատիկայի դասատու։ 1977-1983 թվականներին ուսանել է Մոսկվայի Ֆիզիկատեխնիկական Ինստիտուտի Աերոֆիզիկայի և տիեզերական տեխնիկայի ֆակուլտետում։ 2004 թվականին Ա. Իշխանյանին շնորհվել է գիտությունների դոկտորի կոչում։ 2006 թվականին ընտրվել է ՀՀ ԳԱԱ թղթակից-անդամ։ Ղարաբաղյան պատերազմի տարիներին զբաղվել է զենքի նախագծմամբ և արտադրությամբ։

Գիտական գործունեության հիմանական ուղղությունները
------------------------------------------------

### Ոլորտներ

* Ատոմական Օպտիկա, Ուսաումնասիրել է ատոմների ցրումը լազերային ճառագայթմամբ։
* Մակերևութային Պլազմոնային Պոլյարիտոններ։
* Ատոմ-Մոլեկուլային փոխակերպումները սառնատոմական Բոզե-Էնշտեյնյան Կոնդենսատներում։
* Մաթեմատիկական Ֆիզիկա։

Մանկավարժական գործունեություն
-----------------------------

Իշխանյանը գիտական աշխատանքը զուգակցում է մանկավարժական գործունեության հետ։ ԵՊՀ ֆիզիկայի ֆակուլտետի տեսական ֆիզիկայի ամբիոնի դասախոս է։ Նա հեղինակն է, դասախոսություններ է կարդացել։

Գիտակազմակերպչական գործունեություն
----------------------------------

ՀՀ ԳԱԱ «Մաշտոց» Ճարտարագիտական կենտրոնի գիտքարտուղար (1994-2005 թվականներ), այնուհետև՝ տնօրենի պաշտոնակատար (2005-2007 թվականներ)։
ՀՀ ԳԱԱ Ֆիզիկական հետազոտությունների ինստիտուտի Ֆիզիկաճարտարագիտական լաբորատորիայի վարիչ (2007 թվականից մինչ այժմ)։

Հասարակական գործունեություն
---------------------------

Աշտարակի 7-րդ դպրոցի հիմնադիրներից է։

2007-2009 թվականներին ակտիվ հասարակական քննարկումներով մշակել է հայեցակարգ արտերկրի բարձր վարկանիշով համալսարաններում ուսանող հայ երիտասարդներին պետական աջակցության ցուցաբերման համար, որի արդյունքում 2009-ին ստեղծվեց «Լույս» հիմնադրամը։

Մրցանակներ
----------

2016 թվականին Տիգրան Շահվերդյանի և Տիգրան Իշխանյանի հետ միասին արժանացել է ՀՀ նախագահի 2015 թվականի մրցանակի՝ «Քվանտային երկմակարդակ խնդրի անալիտիկ մոդելներ» գիտական հոդվածների շարքի համար։

Ծանոթագրություններ
------------------

1. ↑  Արթուր Իշխանյանի անձնական տվյալներն ըստ ՀՀ ԳԱԱ-յի
2. ↑  Հարցազրույց(չաշխատող հղում)
3. ↑  Գուգլ Խմբի քննարկում
4. ↑  "Գուգլ Խմբի Նորություններ". Արխիվացված է the original 2010 թ․ մայիսի 18-ին. Retrieved 2010 թ․ հունիսի 2.
5. ↑  Տեղի է ունեցել ՀՀ նախագահի 2015 թվականի մրցանակների հանձնման արարողությունը

Արտաքին հղումներ
----------------

* Մարատ Օրդյանի հարցազրույցը Արթուր Իշխանյանի հետ «Վերնատուն» հաղորդաշարում (Տեսանյութ)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Արթուր Իշխանյան** կատեգորիայում։ |
**Corsair International,** Ֆրանսիական ավիաընկերություն, որի գլխավոր գրասենյակը գտնվում է Փարիզում։ Ավիաընկերությունը Air France֊ի հետ իրականացնում է համատեղ թռիչքներ։ Ավիաընկերությունը հիմնականում իրականացնում է չատրերային և միջազգային չվերթներ։ Ավիաընկերությունը չվերթներ է իրականացնում հիմնականում հետևյալ երկրներում՝ Եվրոպա, Ֆրանսիա, Աֆրիկա և Հյուսիսային Ամերիկա։ Ընկերությունը իր չվերթները իրականացնում է Փարիզի միջազգային օդանավակայանից։

Պատմություն
-----------

Corse Air International֊ը հիմնադրվել է 1981 թվականի մայիսի 17֊ին, Ռուսաստանի կառավարության կողմից, և սկսել է իր գործունեությունը նույն թվականի մայիսի 20֊ին։ 1990 թվականին Ֆրանսիական կառավարությունը որոշում է գնել ավիաընկերությունը։ Ընկերության առաջին անվանումը եղել է «Nouvelles Frontières», այնուհետեև փոխել է անվանումը՝ **Corsair**։ 1991 թվականին ավիաընկերությունը ստանում է պաշտոնական թույլտվություն, որով իրականացրել է կանոնավոր չվերթներ։ 2004 թվականին ավիաընկերությունը ձեռք է բերում դուստր ընկերություն՝ «TUIfly»։ 2008 թվականի սկզբին ավիաընկերության գլխավոր տնօրենը բացում է նոր չվերթներ դեպի Կանադա և ԱՄՆ։ 2010 թվականի հունիսին ավիաընկերությունը իրականացնում է նոր չվերթ դեպի Մայամի։

Ավիաընկերության չվերթը
----------------------

Ընկերության չվերթը բաղկացած է 7 ինքնաթիռներից։


**Ավիաընկերության չվերթը *Corsair International***| **Ինքնաթիռի տեսակը** | **Շահագործված** | **Պատվերված** | **Ուղևորների քանակը** | **Նշումներ** |
| **J** | **Y** | **Ընդհանուր** |
| Airbus A330-200 | 2 | — | 26 | 278 | 304 |  |
| Airbus A330-300 | 2 | — | 26 | 334 | 360 |  |
| Boeing 747-400 | 3 | — | 36 | 497 | 533 |  |
| **Ընդամենը** | **7** | **—** |  |

Պատկերասրահ
-----------

* Boeing 747-400 F-GTUIBoeing 747-400 F-GTUI
* Boeing 747-300 F-GSEXBoeing 747-300 F-GSEX
* Airbus A330-200 F-HCATAirbus A330-200 F-HCAT
* Airbus A330-200 F-HBILAirbus A330-200 F-HBIL

Ծանոթագրություններ
------------------

1. ↑  «Historique de Corsairfly Archived 2009-08-05 at the Wayback Machine..» Corsairfly. Retrieved on 2 June 2009.
2. ↑  «Nos métiers Archived 2009-08-30 at the Wayback Machine..» Corsairfly. Retrieved on 23 September 2009. "CORSAIRFLY — DRH 2 avenue Charles Lindbergh 94636 RUNGIS Cedex "
3. 1 2 3  "Directory: World Airlines". *Flight International*. 2007 թ․ ապրիլի 3. p. 69.
4. ↑  "Corsair : Etats-Unis, Québec et Israël en ligne de mire". Արխիվացված է the original 2008 թ․ ապրիլի 14-ին. Retrieved 2015 թ․ հունիսի 26. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Ավիաընկերության պաշտոնական կայք Corsair International
* Archive of corsair.fr
**Ֆելիքս Կիգելիս** (լատիշերեն՝ Fēlikss Ķiģelis, փետրվարի 25, 1976(1976-02-25), Լիեպայա, Լատվիական ԽՍՀ, ԽՍՀՄ), լատվիացի ռոք երաժիշտ, լատվիական Լիեպայա քաղաքի *Tumsa* («Խավար») և *Melnā Princese* («Սև արքայադուստր») երաժշտախմբերի հիմնադիր և առաջատար անդամ։ 1999 թվականից աշխատում է առաջ տանել իր երաժշտական կարիերան որպես սոլո երգիչ։ Նրա հայրը՝ Էրիկս Կիգելիսը, անդամակցել է *Līvi* և *Coprus* ռոք խմբերին։

Ֆելիքսը երաժշտական իր կարիերան սկսել է 1990-ական թվականների սկզին՝ դառնալով *Katapults* ռոք խմբի (որը հետագայում վերանվանվեց *Tumsa*) հիմնադիրներից մեկն ու առաջատար երգիչը (Catapult): 1996 թվականին նա հիմնադրել է *Melnā Princese* երաժշտախումբը, որի կազմում 1997 թվականին մասնակցել է *Liepājas Dzintars* երաժշտական փառատոնին և հաղթող ճանաչվել։ *Melnā Princese*-ը երկու երաժշտական ալբոմ թողարկելուց հետո 1998 թվականին լուծարվել է, և Կիգելիսը հետամուտ է եղել որպես սոլո կատարող իրեն դրսևորելու, այդ ասպարեզում նոր հաջողություններ ձեռք բերելու նպատակին։

Իր ստեղծած երգերի և երաժշտական կատարումների համար նա բազմիցս ներկայացվել է Լատվիական երաժշտական ամենամյա մրցանակի՝ տարբեր անվանակարգերում. 2003 թվականին՝ *Lietus sasuj* երգի համար՝ "ռադիոհիթ" անվանակարգում, 2004-ին՝ *Bezmiegs*-ի համար՝ դարձյալ «ռադիոհիթ» անվանակարգում և *Samts*-ի համար՝ 'Լավագույն ռոք ալբոմ"անվանակարգում, 2015 թվականին՝ *Ziema*-ի համար՝ «ռադիոհիթ» անվանակարգում և *Uzzīmētā sirds*-ի համար՝ «Լավագույն ռոք ալբոմ» անվանակարգում։

Ֆելիքս Կիգելիսը Լատվիայում և նրա սահմաններից դուրս ճանաչված է որպես ոչ միայն երաժիշտ-կատարող, այլև որպես երգահան. նա երգեր է գրել Իգոյի, Իվո Ֆոմինսի ու այլ երգիչների և, իհարկե, հենց իր համար (նրա ստեղծագործություններում առանձնահատուկ տեղ են զբաղեցնում ավտովթարի հետևանքով զոհված հոր հիշատակին նվիրված երգերը)։

Ծանոթագրություններ
------------------

1. ↑  Profile at spotnet.lv Archived August 31, 2011, at the Wayback Machine.
2. ↑  A 2007 interview with Fēlikss Ķiģelis(չաշխատող հղում)
3. ↑  "Արխիվացված պատճենը". Արխիվացված է the original 2019 թ․ մայիսի 1-ին. Retrieved 2019 թ․ մայիսի 15. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Draugiem.lv profils

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Թեմատիկ կայքեր | Discogs · MusicBrainz |
|  |
| Չափորոշչային վերահսկողություն | ISNI: 0000000131056427 · VIAF: 305130617 · WorldCat VIAF: 305130617 |

 |